<classify> TAASISI ya Kuzuia na Kupambana na Rushwa Takukuru katika Mkoa wa Kinondoni imezitaja idara tano zilizoongoza kwa kulalamikiwa kuhusu vitendo vya rushwa kwa miezi mitatu iliyopita huku, Ofi si ya Rais, Tawala za Mikoa na Serikali za Mitaa Tamisemi ikiongoza kwa kuwa na malalamiko 37.Kaimu Mkuu wa Takukuru Mkoa wa Kinondoni, Eugenius Hazinamwisho alisema jana katika mazungumzo na waandishi wa habari ofisini kwake kuwa, taasisi nyingine zilizoongoza kwa kulalamikiwa ni asasi binafsi zilizopata malalamiko 35 zilizofuatiwa na idara ya polisi iliyokuwa na malalamiko 23.Katika kipindi hicho cha kuanzia Julai hadi Septemba mwaka huu, Idara ya ardhi ilipata malalamiko saba ikifuatiwa na mahakama malalamiko matatu huku idara nyingine zikiwa na tuhuma moja moja.Hazinamwisho alisema katika kipindi hicho, walipokea taarifa mpya 127 kutoka wadau mbalimbali vikiwemo vyombo vya ulinzi na usalama, idara na taasisi mbalimbali, vyombo vya habari na watu binafsi.Katika kipindi hicho kesi mpya 4 zilifunguliwa na na nyingine 23 zilizokuwa zimeshafunguliwa mahakamani ziliendelea kuendeshwa. Majalada 23 yalifunguliwa na uchunguzi wa majalada yaliyofunguliwa kipindi cha nyuma uliendelea, alisema.Hazinamwisho alisema katika kipindi hicho, Takukuru mkoani Kinondoni ilikagua na kuhakiki miradi ya maendeleo yenye thamani ya Sh 1,992,284,998 na kubaini kuwa, kati ya hiyo miradi ya Sh 1,221,864,555 ina viasharia vya rushwa.Kati ya miradi 8 iliyokagulia imebainika kuwa miradi miwili yenye thamani ya Sh 1,221,864,555 taratibu za manunuzi za utekelezaji wa miradi hiyo zilikiukwa hivyo, kubaini uwepo wa viasharia vya rushwa, alisema.Katika kipindi hicho, Sh 500,000 ziliokolewa kwa kurejeshwa na watuhumiwa au kwa kuzizuia zisiingie mikononi mwa watu wenye malengo mabaya, alisema.Kuhusu Uchaguzi wa Serikali za Mitaa unaotarajiwa kufanyika Novemba 24, mwaka huu, Hazinamwisho alisema wamejipanga kuzuia mianya yote ya rushwa ili uchaguzi ufanyike kwa haki.  <topic>: KITAIFA 